L-Unjin għall-Edukaturi Professjonali (UPE) qed tikkritika lill-kandidata Laburista Audrey Demicoli talli se tagħti lezzjonijiet tal-privat b'xejn mingħajr ma għandha warrant ta' għalliema. Fi stqarrija maħruġa dalgħodu, il-Kap tal-UPE Graham Sansone qal li skont Demicoli, li taħdem ukoll ma' Infrastructure Malta, wieħed ma jridx wisq biex isir għalliem, billi hi qed toffri lezzjonijiet tal-privat b'xejn tal-matematika għall-istudenti tal-Year 6 u l-Year 7. Demicoli, li hi perit, se tikkontesta l-elezzjoni ġenerali li jmiss fuq it-tielet distrett. Fil-fehma ta' Sansone, ir-riklam ta' Demicoli huwa insult lejn l-edukaturi professjonali kollha. Il-UPE saħqet li ma tistax tifhem għaliex Demicoli ħadet l-irwol ta' għalliema meta hi m'għandhiex warrant biex tgħallem. "Il-mentalità u l-istampa li qed tippromwovi Demicoli fil-pubbliku hija li kulħadd jista' jkun għalliem professjonali. Din hi perċezzjoni li tiżgwida lin-nies u hi ta' theddida għas-settur edukattiv." L-unjin spjegat li l-għalliema, bħall-kumplament tal-professjonisti, jagħmlu snin jitħarrġu fl-Università biex jilħqu għalliema, u wara li jsiru għalliema, jibqgħu jitħarrġu f'metodi ġodda kif jgħallmu. Il-UPE ssoktat tgħid li hija responsabbiltà tagħha li tiżgura li l-Ministru tal-Edukazzjoni Justyne Caruana u l-Kunsill għat-Tagħlim Professjonali jieħdu l-passi meħtieġa biex iwaqqfu prattiċi abbużivi bħal dawn. L-unjin appellat ukoll lill-Partit Laburista biex iġiegħel lil Demicoli twaqqaf il-lezzjonijiet tal-privat li beħsiebha tagħti. Aqra wkoll Xi skejjel indipendenti qed jimponu li l-għalliema jieħdu l-vaċċin – UPE .td_uid_3_60f32e7866f34_rand.td-a-rec-img{text-align:left}.td_uid_3_60f32e7866f34_rand.td-a-rec-img img{margin:0 auto 0 0}